"Мисија Барбароса" односно "Mission Barbarossa" је додатак игри Блицкриг развијен од стране компаније "ACTiveGaming". Од наставака типа Стаљинград и Хоризонт У Пламену се разликује по томе што је неопходна инсталација Блицкрига за играње (Мисија Барбароса се укључује као модификација, не као самостална "Stand-alone" игра). Играч командује немачким снагама током Операције Барбароса, то јест инвазије Совјетског Савеза. Кроз 9 мисија играч пролази кроз разноврсне и тешке задатке пробоја совјетске одбране и похода ка Москви. Игра доноси 28 нових јединица и измењена подешавања да би се створила аутентична атмосфера првих дана Отаџбинског рата.